स्टाथेरियाई कल्प
स्टाथेरियाई कल्प (Statherian Period) पृथ्वी के भूवैज्ञानिक इतिहास में एक कल्प था, जो आज से 180 करोड़ (यानि 1.8 अरब) वर्ष पहले आरम्भ हुआ और 160 करोड़ (1.6 अरब) वर्ष पहले अंत हुआ। यह पुराप्राग्जीवी महाकल्प (पेलियोप्रोटेरोज़ोइक, Paleoproterozoic) का अंतिम कल्प था। इस से पहले ओरोसिरियाई कल्प (Orosirian) चल रहा था और इसके बाद मध्यप्राग्जीवी महाकल्प (मीसोप्रोटेरोज़ोइक, Mesoproterozoic) का पहला कल्प, कैलिमियाई कल्प (Calymmian) शुरु हुआ।